
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2023)0515),
–	uzimajući u obzir članak 294. stavak 2., članak 21. stavak 2. i članak 114. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C9‑0327/2023),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Europskoga gospodarskog i socijalnog odbora  od 17. siječnja 2024.[footnoteRef:1] [1:  	Još nije objavljeno u Službenom listu.] 

–	uzimajući u obzir članak 59. Poslovnika,
–	uzimajući u obzir mišljenje Odbora za pravna pitanja,
–	uzimajući u obzir izvješće Odbora za unutarnje tržište i zaštitu potrošača (A9‑0006/2024),
1.	usvaja sljedeće stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.







P9_TC1-COD(2023)0314
Stajalište Europskog parlamenta usvojeno u prvom čitanju 13. ožujka 2024. radi donošenja Uredbe (EU) 2024/… Europskog parlamenta i Vijeća o izmjeni uredaba (EU) br. 1024/2012 i (EU) 2018/1724 o primjeni Informacijskog sustava unutarnjeg tržišta i jedinstvenog digitalnog pristupnika za potrebe određenih zahtjeva utvrđenih Direktivom (EU) .../... Europskog parlamenta i Vijeća o europskim prekograničnim udruženjima (COM(2023)0516) 
(Tekst značajan za EGP)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 21. stavak 2. i članak 114.,
uzimajući u obzir prijedlog Europske komisije,
nakon prosljeđivanja nacrta zakonodavnog akta nacionalnim parlamentima,
uzimajući u obzir mišljenje Europskoga gospodarskog i socijalnog odbora[footnoteRef:2], [2: 	upućivanje na mišljenje] 

u skladu s redovnim zakonodavnim postupkom,


budući da:
(1)	Direktivom (EU) Europskog parlamenta i Vijeća o europskim prekograničnim udruženjima (COM(2023) 516)[footnoteRef:3] utvrđuju se mjere za usklađivanje uvjeta za osnivanje i rad „europskih prekograničnih udruženja” s ciljem olakšavanja učinkovitog ostvarivanja slobode kretanja neprofitnih organizacija koja djeluju na unutarnjem tržištu. [3: 	Direktiva Europskog parlamenta i Vijeća od ... o europskim prekograničnim udruženjima (upućivanje na SL).] 

(2)	U skladu s člankom 3028. stavkom 2. Direktive COM(2023) 516 administrativna suradnja i razmjena informacija između nadležnih tijela država članica provodi se putem Informacijskog sustava unutarnjeg tržišta („sustav IMI”) uspostavljenog Uredbom (EU) br. 1024/2012 Europskog parlamenta i Vijeća[footnoteRef:4]. Zbog toga bi u sustavu IMI trebalo uspostaviti potrebne postupke administrativne suradnje i postupke za razmjenu informacija među nadležnim tijelima. [Am. 1] [4: 	Uredba (EU) br. 1024/2012 Europskog parlamenta i Vijeća od 25. listopada 2012. o administrativnoj suradnji putem Informacijskog sustava unutarnjeg tržišta i stavljanju izvan snage Odluke Komisije 2008/49/EZ („Uredba IMI”) (SL L 316, 14.11.2012., str. 1.).] 



(3)	U skladu s člancima 2. i 3. Uredbe (EU) 2018/1724 Europskog parlamentai Vijeća[footnoteRef:5] jedinstveni digitalni pristupnik građanima Unije, fizičkim osobama s boravištem u državi članici i pravnim osobama sa sjedištem u državi članici omogućuje pristup informacijama, postupcima te uslugama podrške i rješavanja problema. Operativni dio i Prilog I. Uredbi (EU) 2018/1724 trebalo bi izmijeniti ovom Uredbom kako bi se osiguralo da se područje primjene ne tumači kao ograničeno na građane i poduzeća te da se odnosi na pravne osobe koje nisu poduzeća, kao što su europska prekogranična udruženja. [Am. 2] [5: 	Uredba (EU) 2018/1724 Europskog parlamenta i Vijeća od 2. listopada 2018. o uspostavi jedinstvenog digitalnog pristupnika za pristup informacijama, postupcima, uslugama podrške i rješavanja problema te o izmjeni Uredbe (EU) br. 1024/2012 (SL L 295, 21.11.2018., str. 1.).] 

(4)	Uredbom (EU) 2018/1724 Europskog parlamenta i Vijeća[footnoteRef:6] o uspostavi jedinstvenog digitalnog pristupnika utvrđuju se opća pravila za internetsko pružanje informacija, postupaka i usluga podrške relevantnih za funkcioniranje unutarnjeg tržišta. Postupci obuhvaćeni ovom Uredbom trebali bi biti u skladu sa zahtjevima Uredbe (EU) 2018/1724 kako bi se osiguralo da svako europsko prekogranično udruženje može imati koristi od postupaka koji su u potpunosti dostupni putem interneta i prekogranične automatizirane razmjene dokaza, u skladu s načelom „samo jednom”. Ti postupci obuhvaćaju zahtjev za registraciju europskog prekograničnog udruženja i postupak prijenosa njegova registriranog sjedišta. [6: 	Uredba (EU) 2018/1724 Europskog parlamenta i Vijeća od 2. listopada 2018. o uspostavi jedinstvenog digitalnog pristupnika za pristup informacijama, postupcima, uslugama podrške i rješavanja problema te o izmjeni Uredbe (EU) br. 1024/2012 (SL L 295, 21.11.2018., str. 1.).] 



(5)	Uredbe (EU) br. 1024/2012 i (EU) 2018/1724 trebalo bi stoga na odgovarajući način izmijeniti,
(5a)	Provedeno je savjetovanje s Europskim nadzornikom za zaštitu podataka u skladu s člankom 42. stavkom 1. Uredbe (EU) 2018/1725 te je on dao mišljenje 31. listopada 2023., [Am. 3]
DONIJELI SU OVU UREDBU:


Članak 1.
Izmjena Uredbe (EU) br. 1024/2012
U Prilogu Uredbi (EU) br. 1024/2012 dodaje se sljedeća nova točka (16.):
„16.	Direktiva (EU) Europskog parlamenta i Vijeća o europskim prekograničnim udruženjima (COM(2023) 516) *: Članak 19. stavak 2., članak 19. stavak 4., članak 23. stavak 5., članak 23. stavak 6., članak 23. stavak 7., članak 24. stavak 3., članak 25. stavak 6. i članak 27.”
____________________
*(upućivanje na SL).”


Članak 2.
Izmjene Uredbe (EU) 2018/1724
Uredba (EU) 2018/1724 mijenja se kako slijedi:
1.	u članku 1. stavku 1. točka (a) zamjenjuje se sljedećim:
„(a)	uspostavljanje i funkcioniranje jedinstvenog digitalnog pristupnika kojim se građanima, poduzećima i pravnim osobama koje nisu poduzeća omogućuje lak pristup visokokvalitetnim informacijama, učinkovitim postupcima te djelotvornim uslugama podrške i rješavanja problema u pogledu pravila Unije i nacionalnih pravila primjenjivih na građane, poduzeća i pravne osobe koje nisu poduzeća koji ostvaruju ili žele ostvariti svoja prava koja proizlaze iz prava Unije u području unutarnjeg tržišta u smislu članka 26. stavka 2. UFEU-a;”


2.	u članku 1. stavku 1. točka (b) zamjenjuje se sljedećim:
„(b)	upotrebu postupaka za prekogranične korisnike i za primjenu načela „samo jednom” u vezi s postupcima navedenima u Prilogu II. ovoj Uredbi i postupcima iz direktiva 2005/36/EZ, 2006/123/EZ, 2014/24/EU, 2014/25/EU i .../...*;”
____________________
„* Direktiva Europskog parlamenta i Vijeća od ... o europskim prekograničnim udruženjima (upućivanje na SL).”
3.	u članku 2. stavku 2. točka (c) zamjenjuje se sljedećim:
„(c)	informacijama o uslugama podrške i rješavanja problema, te poveznicama na njih, navedenima u Prilogu III. ili na koje se upućuje u članku 7. kojima se građani, poduzeća i pravne osobe koje nisu poduzeća mogu obratiti s pitanjima ili problemima koji se odnose na njihova prava, obveze, pravila ili postupke iz točaka (a) i (b) ovog stavka.;”


4.	u članku 14. stavak 1. zamjenjuje se sljedećim:
„1.	U svrhu razmjene dokaza za internetske postupke navedene u Prilogu II. ovoj Uredbi i postupke predviđene direktivama 2005/36/EZ, 2006/123/EZ, 2014/24/EU, 2014/25/EU i …/…/… Komisija u suradnji s državama članicama uspostavlja tehnički sustav za automatiziranu razmjenu dokaza među nadležnim tijelima u različitim državama članicama („tehnički sustav”).;”
5.	Prilog I. Uredbi (EU) 2018/1724 mijenja se kako slijedi:
(a)	naslov se zamjenjuje sljedećim:
„Popis informacijskih područja važnih za građane, poduzeća i pravne osobe koje nisu poduzeća sa sjedištem u državi članici koji se na unutarnjem tržištu koriste svojim pravima iz članka 2. stavka 2. točke (a);


(aa)	zamjenjuju se sljedeća područja informiranja:”
	„Informacijska područja koja se odnose na poduzeća:
	

	Područje
	INFORMACIJE U VEZI S PRAVIMA, OBVEZAMA I PRAVILIMA

	J. Pokretanje, vođenje i zatvaranje poduzeća
	1. registriranje, promjena pravnog oblika ili zatvaranje poduzeća (postupci registracije i pravni obrasci za vođenje poslovanja)
2. prijenos registriranog sjedišta poduzeća u drugu državu članicu
2.a obveze prema vjerovnicima i prava radnika u vezi s prijenosom registriranog sjedišta poduzeća u drugu državu članicu
3. prava intelektualnog vlasništva (prijava patenta, registracija žiga, crteža ili dizajna, dobivanje licence za reprodukciju)
4. pravedne i transparentne trgovačke prakse, uključujući prava potrošača i jamstva u vezi s prodajom robe i usluga
5. ponuda internetskih usluga za prekogranična plaćanja pri prodaji robe i usluga na internetu
6. prava i obveze prema ugovornom pravu, uključujući kamate na zakašnjela plaćanja
7. postupci u slučaju nesolventnosti i likvidacija društava
8. osiguranje kredita
9. spajanja društava ili prodaja poduzeća
10. građanska odgovornost članova odbora ili direktora društva
11. pravila i obveze u pogledu obrade osobnih podataka”


[Am. 4]


(b)	dodaju se sljedeća područja informiranja:
„Informacijska područja koja se odnose na pravne osobe koje nisu poduzeća sa sjedištem u državi članici:
	AA. Osnivanje, vođenje i zatvaranje pravne osobe koja nije poduzeće
	1. registriranje, promjena pravnog oblika ili zatvaranje pravne osobe koja nije poduzeće (postupci registracije i pravni oblici)
2. prijenos registriranog sjedišta premještanje pravne osobe koja nije poduzeće u drugu državu članicu
2.a obveze prema vjerovnicima i prava radnika u vezi s prijenosom registriranog sjedišta pravne osobe koja nije poduzeća u drugu državu članicu
3. prava intelektualnog vlasništva (prijava patenta, registracija žiga, crteža ili dizajna, dobivanje licence za reprodukciju)
4. pravedne i transparentne trgovačke prakse, uključujući prava potrošača i jamstva u vezi s prodajom robe i usluga
5. ponuda internetskih usluga za prekogranična plaćanja pri prodaji robe i usluga na internetu
6. prava i obveze prema ugovornom pravu, uključujući kamate na zakašnjela plaćanja
7. postupci u slučaju nesolventnosti i likvidacija pravnih osoba koje nisu poduzeća
8. osiguranje kredita
9. spajanje ili prodaja pravne osobe koja nije poduzeće
10. građanskopravna odgovornost članova odbora ili direktora pravne osobe koja nije poduzeće
11. pravila i obveze u pogledu obrade osobnih podataka


	AB. Zaposlenici
	1. uvjeti zapošljavanja utvrđeni zakonom ili zakonskim instrumentom (uključujući radno vrijeme, plaćeni dopust, pravo na godišnji odmor, prava i obveze u vezi s prekovremenim radom, zdravstveni pregledi, raskid ugovora, otpuštanja i višak radne snage)
2. prava i obveze u sustavu socijalne sigurnosti Unije (registracija poslodavca, prijava zaposlenika, obavještavanje zaposlenika o prestanku ugovora, plaćanje doprinosa za socijalno osiguranje, prava i obveze u vezi s mirovinama)
3. zapošljavanje radnika iz drugih država članica (upućivanje radnika, pravila o slobodi pružanja usluga, uvjet boravišta za radnike)
4. jednako postupanje (pravila kojima se zabranjuje diskriminacija na radnom mjestu, pravila o jednakoj plaći za muškarce i žene, jednaka plaća za zaposlenike s ugovorima o radu na ograničeno ili neograničeno vrijeme)
5. pravila o zastupanju osoblja

	AC. Porezi
	1. PDV: informiranje o općim pravilima, stopama i izuzećima, registracija u sustavu PDV-a i plaćanje PDV-a, ostvarivanje povrata
2. trošarine: informiranje o općim pravilima, stopama i izuzećima, registracija u sustavu PDV-a i plaćanje PDV-a, ostvarivanje povrata
3. carine i drugi porezi i nameti koji se naplaćuju pri uvozu
4. carinski postupci pri uvozu i izvozu u skladu s Carinskim zakonikom Unije
5.·ostali porezi: plaćanje, stope, prijave poreza

	AD. Roba 
	1. dobivanje oznake CE 
2. pravila i zahtjevi u pogledu proizvoda
3. utvrđivanje primjenjivih standarda, tehničkih specifikacija i certificiranje proizvoda
4. uzajamno priznavanje proizvoda koji ne podliježu specifikacijama Unije
5. zahtjevi u vezi s klasifikacijom, označivanjem i pakiranjem opasnih kemikalija
6.·prodaja na daljinu / izvan poslovnih prostora: informacije koje unaprijed treba dati kupcima, pisana potvrda ugovora, povlačenje iz ugovora, isporuka robe, druge specifične obveze
7.·neispravni proizvodi: prava potrošača i jamstva, dužnosti nakon prodaje, pravni lijek za oštećenu stranu
8. certifikacija, oznake (EMAS, energetske oznake, ekološki dizajn, znak za okoliš EU-a)
9. recikliranje i upravljanje otpadom

	AE. Usluge 
	1. ishođenje licencija, odobrenja ili dozvola radi osnivanja pravne osobe koja nije poduzeće i upravljanja njome
2. obavješćivanje nadležnih tijela o prekograničnim aktivnostima
3. priznavanje stručnih kvalifikacija, uključujući strukovno obrazovanje i osposobljavanje

	AF. Financiranje pravne osobe koja nije poduzeće
	1. dobivanje pristupa financijskim sredstvima na razini Unije, uključujući programe financiranja Unije i bespovratna sredstva
2. dobivanje pristupa financiranju na nacionalnoj razini
3. inicijative namijenjene pravnim osobama koje nisu poduzeća (razmjene, programi mentoriranja itd.)

	AG. Javni ugovori
	1. sudjelovanje u postupcima javne nabave: pravila i postupci
2. internetsko podnošenje ponude u postupku javne nabave
3. prijavljivanje nepravilnosti u postupku javne nabave


	AH. Zdravlje i sigurnost na radu
	1. obveze u pogledu zdravlja i sigurnosti na radu s obzirom na različite vrste aktivnosti, uključujući sprječavanje rizika, informiranje i osposobljavanje”.



[Am. 5]


Članak 3.
Stupanje na snagu
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.

